Isigidimi Sama-Xosa.

Ipepa Lamaxosa Lenyanga

Vol. IV. LOVEDALE, SOUTH AERICA, NOVEMBER 1, 1874. No. 50

Isigidimi Samaxosa

UKULIMA.

Koya kuti azikangelise indawo ezitetwa zi Mantyi zendawo ngendawo nge. ntlalo yabantsundu kumacala ngamacala wobona ukuba pakati kwezinye izinto ezikutazayo, ezibonisa ukunyuka kwabo kuko neyokuba beya besanela abatenga ipuluwa. Imantyi eziyikankanyayo lonto kubonakala ukuba iyazivuyisa, njengoko injalo kuba bonke abanokucinga. Lomhlaba esimi kuwo ngumhlaba ocunyelwayo kukudla nezinye izinto ezilinywayo. Ngamaxa angapambili abantu bebezinikele ekufuyeni zisiti izinto zokulima zishiyeIwe ikakulu kubafazi, babe bengenazo nezinto ezifanelekileyo zokuwusebenza, bepete amagaba. Kube kuhleliwe ke ngoko kumana ukubako indlala ibe kodwa yona indyebo iyonke emhlabeni, kupela ifuna umsebenzi.

Ukutengwa kwepuluwa kuvuyelwa ngabaninzi kuba kuza kuwuncipisa um- sebenzi obubekwe pezu kwabafazi ufanele ukuba pezu kwamadoda, baze ke ngoko babe nokufumana ixesha lokufeza imise- benzi ebifanele ukulunga nabo. Esinye isizatu obufanele ukuvuyelwa ngaso ku- kuba umsebenzi wokulima ubaqeqeshela ngapezulu kowokwalusa abantu ukuba batandane nokusebenza. Nangoku noko ungekaqini owokulima umsebenzi unga- qonda, ukuba ukangela abantwana abaqele ukuhamba pambi kwepuluwa nabaqele ukulandela ibokwe, wakubakangela emse- benzini, ufika omnyeselemanaukuzipinda, umve ekala ngokwapulwa ngumsebenzi kungekabiko nento ayenzileyo. Kuluvuyo ke ngoko ukubona bebaninzi kangaka abafuna ukulima, kuba kubonakalisa ukuba kuza kungena intliziyo zokutanda umsebenzi nezokuwuqela.

Kanjalo umsebenzi wokulima ngowona uya kubazinzisa ngapezulu abantu. Um-

hlaba uya uxinana, sibabona abantu be- twele impahla ezintloko ngenxa yokuswe- leka kwamadlelo. Lonto ingati ibonisa ukuba liyeza ixesha ekuyakulungela uku- ba abantsundu bafune luhlobo lumbi lo- kupila ukuba bafuna ukuhlala apa.

Kekaloku kuko indawana ezitile esibu- za ukuba zibe zingafanele kukangelwana ngabantsundu xa kunjalo. Bekungafa- nelena ukuba bati abalandela umsebenzi wokulima bazipose kuwo ngentliziyo ezi- zeleyo. Sakukangela kuhlobo ekuqutywa ngalo ngoku, sibona ukuba akukabiko nyameko ingangoko ibifanele ukubako kumsebenzi onje. Sibona kwindawo yo- kuqala ukuba bambalwa kanye abakupa- peleyo ukulima ngexesha elifanelekileyo. Abaninzi bawatabata amakuba useludlule unyaka, kube kukona botukayo. Isiqamo soko, kukuba ukudla kumane ukuhlelwa zingozi ekungekuba kusindile kuzo ; ku- vela indlala nembandezelo apo ngekugco- tyiwe. Ziti naxa zinileyo imvula abanye balibale kukugcakamela amalanga mhla lasa endaweni yokubopa inkabi—kuti ukuba kuko ababona imfanelo yokupuma kumane ukufunwa indlela zokubagxeka. Ngazwi nye singati abaninzi abalimi ngantando, bafana nesilo esitile esaka sabaliselwa ngaso, esiti ukuze sisuke apo sikona, sibe sesibetekile yindlala, asisena- kuzinceda.

Enye indawo esingayi kankanyayo esi- ke siyibone kukunganyameki kwabalimi. Yinto ekoyo futi ukuti xa udlula entsimini esand’ ukulinywa ungaqondi kakuhle nokuba okwenene kulinyiwena, ngenxa yenkanga nezinye izinto ezisala zimile ngase mva. Imbangi enkulu eyenza oko kukuswela inyameko nokungakatali. Abalimayo bati bangamkumbuleli umni- kazi ntsimi lo uza kubamba elima ngegaba emva kwabo. Bati kanjalo bangacingi mhlaumbi bangakatali ukuba ngokwe- njenjalo bakutaza ukula. Abakuboni nokuba ukwenjenjalo kwabo kuyabenza- kalisa nabo, kuba ukumana uwenza izi-

qingata umsebenzi kuba sisiqelo esibi emntwini.

Kanjalo ukuba umsebenzi wokulima uya kuma uhlume pakati kwabantsundu lixesha ngoku lokuba bangamane ukuwuyekelela ngoluhlobo benza ngalo. Ngebebonela isifundo esihle kuma German. Wona siwabona ukuba ati evuna enye into abe etyala enye, aze akuvuna leyo atyale enye. Anako ngoko ukufumana ukudla okungapezulu ngokupindiweyo kunoko kufunyanwa ngabantsundu. Afanelana enesitiyana esincinane kanti ukudla kwawo kuya kugqita. Ngalo lonke ixesha abantsundu besalima nto nye, kuba oyise babelima lonto, abanakunyuka ngalomsebenzi. Ngokufutshane siti ukulima yinto elungileyo, kodwa ke ifuna ukupatwa ngenkutalo nenyameko, kulinywe ngexesha elifanelekileyo, umhlaba ucokiswe, kulinywe intlobontlo- bo zezityalo, kulinywe amaxa onke omnya- ka.

INTLANGANISO YABANTSUNDU. Siyatemba ukuba amadoda eyayibeki- swa kuwo intlanganiso, aya kuyipendula londawo, ukuze nokuba aya yala, libe nokubonwa iqinga ekufanele ukwenziwa ngalo. Sakukangela ungati zininzi izizatu ekube kufanele ukuzanyelwa uku- hlanganwa ngazo ngamadoda anokuhlala ndawonye ngoxolo. Zininzi izinto ekufuneka ukuba kuboniswane kufundi- swane ngazo, ezinje ngesezike zakanka- nywa ngababalelani bendawo ngendawo zisingisele kumasiko amadala angawobu- nyama, nezisingisele kula afikayo namhla, Ziko nezinye intshaba zabantsundu ezinje ngotywala bomlungu. Enye indawo ku- yafuneka ukuba umoya wabantsundu uhlangane. Kukade bengamaqelana nga- maqelana. Kungati ukuba kulontlanganiso kubaliselwana ngokuhamba kwelizwi ezindaweni abaninzi bangazuza ukuku tazeka, babone amaqinga amatsha. Ku- ngako ukuncedana nakwizinto ekungavu-